ועדת החינוך, התרבות והספורט, כנסת 17, פרוטוקול מספר 212, 2007-06-05 09:00

מיכאל מלכיאור: שלום לכולם, אני מתכבד לפתוח את הישיבה.

טליה טל: אנחנו מבקשים להתחיל בקטע מוסיקה אמנותי, נתנאל זלבסקי, בבקשה.

נתנאל זלבסקי: (קטע מוסיקלי) מחיאות כפיים.

מיכאל מלכיאור: תודה רבה, ברוכים הבאים לכולכם.

מיכאל מלכיאור: אני מצטער שהיה עיכוב בכניסה.

מיכאל מלכיאור: אני יכול לומר לכם, שעושים בעיות לכולם בכניסה, ללא אפליה.

מיכאל מלכיאור: אני מאוד שמח לקבל את התלמידים מבית הספר רחל שטראוס.

מיכאל מלכיאור: היה לי באופן אישי תענוג לעזור בכמה קטעים, לפני שבית הספר עבר לאן שהוא עבר, במיעוט היכולת שיש לי, אבל אולי עזרתי במשהו, והייתי גם בפתיחה של בית הספר.

מיכאל מלכיאור: ראיתי שיש לנו אפשרות לקבל תמונות בוועדת החינוך, התרבות והספורט של הכנסת, תמונות שכבר כמה ימים אנחנו נהנים מהם, וכל חברי הכנסת נכנסים ומתפעלים, ורואים את הדברים.

מיכאל מלכיאור: אני נותן לכם את זכות הדיבור כדי להציג את הדברים בפנינו.

טליה טל: כבוד יושב ראש ועדת החינוך, הרב מלכיאור, חברי הכנסת, תלמידים יקרים, הורים, ואורחים.

טליה טל: יש לנו גם נציגות ממשרד החינוך שכיבדו אותנו היום, הסמנכ"לית, לאה רוזנברג.

מיכאל מלכיאור: הנציגה שהכי אהובה פה בוועדה הזאת, גם במשרד החינוך הכי אהובה, זה דבר מוסכם על כולם.

טליה טל: זה יום שיא עבור בית הספר.

טליה טל: במהלך השנתיים האחרונות, בסימן ארבעים שנה לאיחוד העיר, יצאו התלמידים למסגרת שיעור צילום, לסייר, להכיר ולצלם שכונות בירושלים.

טליה טל: תערוכה זו מהווה ביטוי לחוויות ורשמים שקלטו התלמידים בעדשת המצלמה.

טליה טל: דבר אחד משותף לארבעת הצלמים, לדודו, לשי, לאושרי ולוואסה, יש את קסמו של העולם הפנימי הנסתר, דחף עז לביטוי עצמי, ומעשה אמנות נגלה לעין.

טליה טל: מהיכרותי האישית עם תלמידי הצלמים, התרשמתי במהלך השנה, מהרצינות והריכוז הרב בעבודתם.

טליה טל: רוב הצילומים לא נעשו לקראת התערוכה, הם מהווים ביטוי אישי הלקוח מחיי היום יום.

טליה טל: כל אחד בדרכו, מוסר עדות על עולמו החיצוני והפנימי.

טליה טל: הפקדת המצלמה בידיהם, נסכה בהם תחושה רבה של אחריות, ועוררה סיפוק רב.

טליה טל: פרוייקט הצילום בבית הספר, החל לפני שש שנים, במטרה למצוא דרכים נוספות ליצירת קשר בין הנערים לסביבה.

טליה טל: פעולת הצילום, משמשת כערוץ תקשורת לתלמידים, אשר התקשורת המילולית קשה, או בלתי אפשרית עבורם.

טליה טל: המצלמה משמשת כלי מתווך בינם לבין הקהילה והסביבה.

טליה טל: כולי תקווה כי גם בשנה הבאה נוכל להמשיך פרוייקט ייחודי זה.

טליה טל: תערוכה זו הופקה בבית הספר, בעזרתה האדיבה של עמותת אחל"ה, שיש כאן נציגים שלה, גלי ודינה, בראשות מר יוחנן פלוסר.

טליה טל: הפרוייקט מלווה ומונחה על ידי אלדד מנוחין, ויהלי עמית.

טליה טל: בהזדמנות זאת, ברצוני להודות לאלדד ויהלי על היחס והמקצוענות שהפגינו בהעמדת התערוכה.

טליה טל: לצוות בית הספר שיש פה רק קומץ ממנו, ששוקד ימים כלילות לקידום ומציאת דרכים לתקשורת עם התלמידים.

טליה טל: ולכם תלמידים יקרים, שלולא היכולת שלכם לגעת במציאות בדרכם המיוחדת, לא היתה תערוכה זו כאן.

טליה טל: אני רוצה להזמין תלמיד שלנו, אחד מהצלמים דודו.

טליה טל: הוא רוצה לומר מספר מלים.

דודו ניסן: כבוד היושב ראש, ועדת החינוך, חבר הכנסת הרב מלכיאור, אורחים נכבדים.

דודו ניסן: אנחנו עומדים היום במשכן הכנסת, בתערוכה תוכלו לראות ולעמוד על הכישורים והיכולות שלנו דרך הצילום, שבו אנחנו מבטאים את עצמנו, בעיקר קיבלנו את ההזדמנות להוכיח לכם שאנחנו מסוגלים, ויכולים.

דודו ניסן: אדם בצלם אלוקים נברא.

דודו ניסן: תודה לכל האנשים שהאמינו בנו, במיוחד דרך הצילום.

מיכאל מלכיאור: תודה רבה למנהלת, ותודה רבה לדודו.

מיכאל מלכיאור: אמרת דברים חשובים ביותר.

טליה טל: נכנסה חברת הכנסת רונית תירוש, ברוכים הבאים.

טליה טל: את נמצאת עכשיו בפתיחה חגיגית של תערוכה, של בית הספר רחל שטראוס, שהוא בית ספר לחינוך מיוחד.

טליה טל: הצילומים פה הם של דודו, שי – הצילומים הצבעוניים, אושרי – הצילומים על רקע שחור לבן, וואסה – נמצא עם המשפחה, בעיניי הוא צלם עיתונאי לחלוטין.

אלדד מנוחין: תודה לילדים שלימדתי, למדנו המון במהלך התקופה הזאת.

אלדד מנוחין: למדנו להאמין בצילום בתור כלי שבאמת יכול לשקף העולם פנימי.

אלדד מנוחין: אם אנחנו מסתכלים על הצילומים של אושרי, שנמצאים מאחוריו, אפשר ללמוד על צורת ההסתכלות של אושרי.

אלדד מנוחין: הצילומים של שי, שאפשר לראות את תשומת הלב שלו לפרטים.

אלדד מנוחין: וואסה – מאוד רגיש לאנשים, לבני אדם.

אלדד מנוחין: צילום קיר אקסלוסיבי של דודו.

אלדד מנוחין: רוצה להודות להם על החוויה לעבוד איתם, וללמוד איתם, ומהם.

אלדד מנוחין: תודה.

דליה טל: אני ממונה באגף לחינוך מיוחד על התכנון הפדגוגי.

דליה טל: אני רוצה לנצל את ההזדמנות הזאת, ולומר גם לתלמידים, וגם לצוות, יישר כוח.

דליה טל: אנחנו רואים פה את התוצרים הנפלאים.

דליה טל: מאחורי התוצרים האלה, ישנם תהליכים לא פשוטים, שנעשים בתוך בית הספר עם התלמידים.

דליה טל: כשמגיעים לתוצרים כאלה, יכולים להיות ממש גאים, רואים איזה יתרונות התלמידים השיגו בפיתוח הכישורים שלהם, והכשרונות שלהם, וההשתתפות שלהם בחברה, כשרואים תוצר שעומד בקריטריונים נורמטיביים לחלוטין של כל צילום, שהיינו יכולים לראות את התערוכה, בכל מקום אחר בארץ.

דליה טל: יישר כוח גם לכם תלמידים על העבודות הנפלאות שהצגתם, ולצוות הנפלא שעושה את העבודה היום-יומית הקשה מאחורי התוצר הזה.

דליה טל: כל טוב.

מיכאל מלכיאור: אני רוצה להודות למנהלת, לחברה הנפלאים שמצלמים, גם ברגע זה.

מיכאל מלכיאור: בדרך כלל לא מאפשרים להכניס מצלמות לכנסת.

מיכאל מלכיאור: אני גאה מאוד בבית הספר הזה, כפי שאמרתי בפתיחה.

מיכאל מלכיאור: היכולות של כל אחד מאיתנו, כל אחד מתבטא בצורה אחרת, מה הוא יכול להביא לסביבה, לחברה.

מיכאל מלכיאור: יש כאלה שיותר נורמטיביים, יש כאלה שפחות נורמטיביים, ואנחנו פה אוהבים לטפח את מה שקוראים פחות נורמטיביים, כי זה יותר יצירתי, והרבה יותר משרה.

מיכאל מלכיאור: למדתי המון כבר מהצילומים הללו.

מיכאל מלכיאור: אני רוצה להודות לעמותת אחל"ה, כי אני יודע שבלי העמותה הזאת, אי אפשר היה לעשות את התכנית.

מיכאל מלכיאור: אנחנו כמובן מאוד גאים בתמיכה של משרד החינוך לבית הספר, אבל בלי גיוס הכספים של העמותה, אי אפשר היה לעשות את התערוכה הזאת, ואת הפיתוח המיוחד שיש לילדים המאוד מיוחדים, שלמדנו להכיר פה.

מיכאל מלכיאור: תודה לארבעת הילדים שהציגו, וכל האחרים שמשתתפים בתכנית הנפלאה הזאת.

מיכאל מלכיאור: גם אתם התלמידים האחרים, אני יודע שאתם מפתחים תמונות מאוד חשובות, נשמח בהמשך בוועדת החינוך של הכנסת, לראות את התמונות שלכם בעתיד.

מיכאל מלכיאור: נמצאים פה הרבה חברי כנסת, שגם מצטרפים לדברים שאני אומר, ופשוט אני רוצה לברך אתכם.

מיכאל מלכיאור: תודה שבאתם אלינו.

מיכאל מלכיאור: אנחנו משאירים את התמונות בינתיים.

מיכאל מלכיאור: אחר כך תקבלו בחזרה את התמונות כמובן.

מיכאל מלכיאור: כל מי שיגיע לפה, כל חברי הכנסת, השרים, ראשי הערים שיגיעו לכאן, כולם יראו את מעשי ידיכם.

מיכאל מלכיאור: תודה רבה.

מיכאל מלכיאור: מחיאות כפיים.